Margaret Stones

Elsie Margaret Stones (Colac, Australia, 1920ko abuztuaren 28a - Melbourne, 2018ko abenduaren 26a) ilustratzaile botaniko australiarra izan zen.

 Biografia 
1920ko abuztuaren 28an jaio zen Colac-en, Victoria, Australian. 1950etik 1981era Curti's Botanical Magazine-rentzat egin zuen lan artista nagusi gisa, eta 1957an loreekin diseinatu zituen Australiako posta-zigiluak. Guztira, 1958 eta 1983 artean, laurehun akuarela baino gehiago ekoitzi zituen aldizkari botanikorako.

Margaret Stonesek Winifred Curtis botanikari australiarrarekin lan egin zuen 1967 eta 1978 artean, The Endemic Flora of Tasmania liburu botanikoa irudikatuz.

1976an, Louisianako Estatu Unibertsitatearen AEBetako bigarren mendeurrena ospatzeko, sei akuarelako serie bat sortu zuen. Proiektuaren irismena laster zabaldu zen, eta hurrengo hamalau urteetan, Stones eta Unibertsitateko botanikari talde bat estatu osoan zehar ibili ziren landare espezimenak biltzen. Azkenik, egin zituen berrehun ilustrazioak Louisianako Unibertsitateko prentsa-zerbitzuak argitaratu zituen 1991n, Flora of Louisiana izenarekin. Jatorrizko ilustrazioak eta aukeratutakoak Louisianako Unibertsitateko Bilduma Berezietan daude, Hill Memorial Liburutegian.

Bi landare generok bere izena daramate: Stonesia eta Stonesiella.

2018ko abenduaren 26an hil zen Epworthen, Richmonden, Victorian, laurogeita hemezortzi urte zituela.

 Sariak eta aintzatespenak 

 1976 Zilarrezko Veitch domina.
 1977 Britainiar Inperioko Ordenako kidea (MBE).
 1985ean Royal Horticultural Society-ren urrezko Veitch Memorial Domina.
 1988 Australiako Ordenako (AM) kidea, espezimen botanikoen ilustratzaile gisa egindako zerbitzuagatik.
 1989an, Melbourneko Unibertsitateko Zientzietako Doktore Honoris Causa (DSC) izendatu zuten.

 Erreferentziak 

 Bibliografia 

 Zdanowicz, Irena (1996). Beauty in Truth: the Botanical Art of Margaret Stones. Victoria: National Gallery of Victoria. 

 Kanpo estekak 

 Margaret Stonesen paperak, 1952-1984 [MS 7476 eskuizkribua].

Kategoria:Britainiar Inperioko Ordena
Kategoria:Emakume ilustratzaileak
Kategoria:Emakume botanikariak
Kategoria:Emakume zientzialariak